Sporvidden varierer med enkelte unntak fra 381 mm (15 engelske tommer) til 610 mm (24 engelske tommer eller 2 engelske fot). Et tog ment for parkjernbane har en størrelse som gjør det enkelt for passasjerene å sette seg inni vognene som i et ordinært jernbanetog, til tross for at disse er av mindre størrelse enn andre skinnegående transportmidler. Bare minitog er mindre, hvor passasjerene sitter oppå vognene.